हरियाणा के मुख्यमंत्री मनोहर लाल खट्टर ने नमाज को लेकर बयान दिया है। खट्टर ने कहा है कि हरियाणा में सार्वजनिक जगहों पर नमाज नहीं पढ़ी जाएगी। सिर्फ मस्जिदों में ही नमाज पढ़ी जाए। उन्होंने कहा कि आजकल खुले में नमाज ज्यादा पढ़ी जा रही है। राज्य में कानून व्यवस्था लागू कराना उनका काम है। ऐसे में नमाज ईदगाह या मस्जिद में ही पढ़ी जानी चाहिए। आपको बता दें कि कि सीएम खट्टर का ये बयान गुरुग्राम में खुले में नमाज पढ़ने को लेकर हुए विवाद के बाद आया है।